stanford-oval/wikipedia huggingface dataset:
אוי דיוויז'ן
הרכב הלהקה

בלהקה חמישה מוזיקאים: אסף תלמודי - מנגן באקורדיון ומנחה, גרשון לייזרסון - שר ברוסית ומנגן בכינור, נועם ענבר - זמר סולן, אייל תלמודי - קלרינט, ואביחי טוכמן - קונטרבס. בחלק מהשירים חברי הלהקה מנגנים בכלים נוספים. עד היום לא נעשה שימוש בכלים חשמליים למיניהם, על מנת לא לפגוע באותנטיות של הצליל העממי.
דיסקוגרפיה

2008 - אוי דיוויז'ן
The Unternationale - 2008 (עם דניאל קאהן ופסוי קורולנקו)
2013 - Dicunt (עם פסוי קורולנקו)
אה"מ פארמור (1694)

|  תיאור כללי |
| --- | --- |
 סוג אונייה:  פינק
 צי:  הצי האנגלי
 דגל הצי:  
 ציוני דרך עיקריים
 מספנה:  מספנת הצי בדפטפורד
 הושקה:  אפריל 1694
 תקופת הפעילות:  1694 [?] – 22 באוגוסט 1706
 אחריתה:  נמכרה ב-22 באוגוסט 1706
 מידות
 תפוסה:  89 טון לפי מידת התפוסה הבריטית הישנה
 אורך:  "64-8 רגל (19.7 מ')
 רוחב:  18 רגל (5.5 מ')
 שוקע:  "9-6 רגל (2.9 מ')
 נתונים טכניים
 גודל הצוות:  כ-20 איש
 מספר תרנים:  3
 סוג המעטה:  מעטה רוחבי שלם
 הנעה:  מפרשים
 אמצעי לחימה
 חימוש:  6 תותחים
אוניית הוד-מלכותו "פּארֶמוּר" (באנגלית: HMS Paramour) הייתה אוניית מפרשים של הצי המלכותי האנגלי מסוג פינק (Pink), נושאת 6 תותחים, שהושקה באפריל 1694. פיקד עליה לזמן קצר האסטרונום אדמונד האלי, תחילה כאזרח ואחר כך כ"קפטן במינוי זמני".
"פּארֶמוּר" תוכננה ונבנתה על ידי פישר הרדינג (Fisher Harding) (אנ') הארכיטקט הראשי של מספנת הצי בדפטפורד (אנ'). היא הייתה אוניית מפרשים תלת-תורנית מלאת-מעטה (Full-rigged ship). האונייה נבנתה מלכתחילה כאוניית מחקר לשימושו של הצי המלכותי. באחת מהפלגות המבחן שלה ביקר בה הצאר פיוטר הראשון, שאף אחז בהגה.
אחרי שלוש הפלגות בפיקוד האסטרונום האלי היא הוסבה לספינת הרעשה וחומשה במרגמה כבדה. "פארמור" מילאה תפקיד זה עד 22 באוגוסט 1706, אז נמכרה לקפטן ג'ון קונסטבל (Constable), כנראה לשירות כאונייה מסחרית. על קורותיה לאחר מכן לא ידוע דבר.
לקריאה נוספת

Colledge, J. J. and Warlow, Ben (2006) [1969]. Ships of the Royal Navy: The Complete Record of all Fighting Ships of the Royal Navy. London, Chatham Publishing. Revised edition.
Agnew, Duncan Carr (1983), "The Three Voyages of Edmond Halleyin the Paramore: 1798–1701". Eos, Transactions American Geophysical Union, Volume 64, Issue 27. p. 444 ff.
אגם פויאנג

| --- | --- |
תצלום לווין של אגם פויאנג
תצלום לווין של אגם פויאנג
 מידע כללי
 מיקום:  הרפובליקה העממית של סין מחוז ג'יאנגשי, הרפובליקה העממית של סין
 סוג:  אגם
 מידות
 שטח:  4,400 (בעונה הגשומה) 1000 (בעונת היובש) קמ"ר
 נפח:  29.5 קמ"ק
 גובה:  12 מטר מעל לפני הים
 אורך מרבי:  170 ק"מ
 אורך:  170 קילומטר
 רוחב מרבי:  17 ק"מ
 רוחב ממוצע:  17 ק"מ 
 עומק מרבי:  25.1 מטר
 ‏עומק ממוצע:  8.4 מטר
 מידע נוסף
 נהר מזין:  5 נהרות בעיקר הגאן והשְׂיוֹ
 מקור לנהר:  מזין את היאנגצה
 ‏אגן ניקוז:  162,225 קמ"ר
 מדינות באגן הניקוז:  הרפובליקה העממית של סין
 איים:  הר דאגו, הר נאנשאן
 קואורדינטות:  29°07′00″N 116°16′00″E﻿ / ﻿29.116667°N 116.266667°E﻿ / 29.116667; 116.266667
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןאגם פויאנג(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןאגם פויאנג
 
רצועות החול לאורך חופי האגם
אגם פּוֹיָאנְג (בסינית: 鄱阳湖, בפין-יין: Póyáng Hú) הוא אגם המים המתוקים הגדול ביותר ברפובליקה העממית של סין וממוקם בצפון מחוז ג'יאנגשי שבדרום-מזרח המדינה.
גודל השטח עליו משתרע האגם משתנה מאוד בין עונת הגשמים לעונת היבשה. בממוצע שטח פני האגם הוא 3,585 קילומטרים רבועים, עומקו 8 מטרים ונפחו כ-25 קילומטרים מעוקבים. צורתו של האגם דומה לדלעת, צר בצפון ורחב יותר בדרום, כשסמוך למרכז עובר נהר היאנגצה. האגם מהווה בית גידול לכחצי מיליון עופות נודדים כמו גם לאלקרן הגדות (אייל בעל ניבים), והוא יעד מועדף על צפרים. האגם ניזון מהנהרות גאן ושְׂיוֹ ומחובר ליאנגצה בתעלה שאורכה קילומטר אחד. האגם מווסת את גובה פני המים ביאנגצה כשהוא קולט עודפים ממי הנהר או מתרוקן אליו.
אתרים באגם

שמורת העופות של אגם פויאנג – שמורת העופות של אגם פויאנג משתרעת על פני 224 קילומטרים רבועים של בית גידול עשיר בצמחי מים ודגים שאינו מזוהם בשפכים תעשייתיים. במהלך החורף האגם הופך להיות משכנם של עופות נודדים רבים, ובהם עגורים סיבריים במספרים גדולים. העגור הסיבירי הוא עוף גדול (גובהו 1.35 מטרים) נדיר שצבעו לבן לחלוטין, למעט מעט נוצות שחורות בקצה הכנף. ארגון ה-IUCN הכריז שמצבו ב"סכנת הכחדה חמורה". כ-95% מהאוכלוסייה העולמית של עגורים אלו, כ-4,000 פרטים נכון ל-2008, חורפת באגם. בנוסף יש באגם אוכלוסייה גדולה של עגורים לבני-עורף, חסידות לבנות ושחורות, חובות ושקנאים
הר דאגו – אי באגם שהוא פסגת הר המכונה גם "הר הנעל" בשל צורתו. להר יש פסגה אחת כאשר המדרונות משלושה צדדים תלולים. בדרך לפסגה יש חורבות של מבנה המכונה "ארמון פרח השמיים" שנהרס במלחמות ובאסונות טבע, אך עדיין ניתן לראות את שרידי האולמות והפסלים שקישטו אותו.
הר נאנשאן – אי באגם שהאטרקציה העיקרית בו היא "סלע האיכר" ששמו מזכיר אגדה על חכם שסירב לקבל משרה מהקיסר בטענה שהוא איכר בלבד. מהסלע פורצים מי מעיין.
ביתן נוף האגם – הביתן שוכן על חוף האגם צפונית לווצ'אנג. הוא נבנה במקור בתקופת שושלת האן ושופץ ב-1988 וממנו יש תצפית על מפגש הנהרות גאן ושיו.
נושאי איכות הסביבה

מ-2002 נאסר הדיג באגם.
מאז 2007 גוברים החששות כי הדולפינים מהמין פוקנה הודית (Neophocaena phocaeniodes), הידוע מקומית כ"גְ'יָאנְגג'וּ" ("חזיר נהר"), השוכנים באגם פויאנג עלולים ללכת בדרכו של הבָּאיגִ'י, ולהיכחד.
נשמעו קריאות לנקיטת פעולה על מנת להציל את הדולפין, שממנו נותרו כ-1,400 פרטים, בין 700 ל-900 ביאנגצה, ועוד כ-500 באגמים פויאנג ודונגטינג.
רמת האוכלוסייה ב-2007 הייתה פחות מחצי ממספר הדולפינים ב-1997 והאוכלוסייה פוחתת בקצב של 7.3% לשנה.
דליית חול מקרקעית האגם הפכה למקור הכנסה משמעותי באזורים הגובלים באגם פויאנג. אך עם זאת, פרויקטים נרחבים של דליית חול היו הסיבה העיקרית לגוויעתה של אוכלוסיית חיות הבר המקומיות. דליית חול מעכירה את מימי האגם והדולפינים אינם יכולים לראות למרחק אותו יכלו לראות קודם, והם חייבים להסתמך על מערכת הסונאר המפותחת שלהם כדי להימנע מלהתנגש במכשולים או כדי למצוא מזון. אוניות גדולות נכנסות או עוזבות את האגם בקצב של שתיים בדקה וצפיפות שיט כזו משמעה שהדולפינים מתקשים לשמוע את מזונם, והם גם אינם יכולים לשחות בחופשיות מגדה לגדה.
בהיסטוריה

בין 30 באוגוסט ל-4 באוקטובר 1363, בשלהי שלטונה של שושלת יואן על סין, נערכו סדרה של קרבות ימיים על אגם פויאנג. הקרבות התנהלו בין הצי בראשותו של ג’וּ יוּאֶן ג’אנג, מפקד צבא המורדים המכונה "מינג", לבין צֶ'ן יוּאוּלְיָאנְג, מפקד צבא המורדים המכונה "האן". קרבות אלו נחשבים כקרב הימי הגדול ביותר בהיסטוריה בהתחשב בכמות האנשים משני הצדדים שהשתתפו בהם (כ-800,000). הצי של צבא מינג הצליח להטביע רבות מספינות צבא האן והקרב הסתיים ב-4 באוקטובר כאשר צֶ'ן יוּאוּלְיָאנְג, מפקד צבא האן נהרג מפגיעת חץ וצבא האן התפזר. חמש שנים אחר כך כבש צבאו של ג’ו יואן-ג’אנג את עיר הבירה של שושלת יואן, "חאנבליק" (כיום בייג'ינג) והוא הכתיר עצמו לקיסר תחת השם "חוֹנג ווּ" (洪武 - "לחימה נרחבת") בשושלת חדשה, היא שושלת מינג.
הערות שוליים

↑  People's Daily Online הגרסה מקוונת של "יומון העם" – "איסור דיג באביב באגם הגדול ביותר של מים מתוקים בסין"
↑  Global Nature Fund "מידע מפורט על אגם פויאנג הו".
↑  אתר www.chinadialogue.net הצלת הפוקנות ההודיות של אגם פויאנג.
| --- | --- |
בקרת זהויות :  NLI: 987007535020105171  GND: 4446603-1  LCCN: sh2005008240  VIAF: 247817941   WorldCat (עם VIAF): 247817941
אוסטין הולינס

| --- | --- |

 לידה:  8 בנובמבר 1991 (בן 32) ג'רמנטאון, ארצות הברית 
 עמדה:  קלע 
 גובה:  1.93 מטרים
 מכללה:  אוניברסיטת מינסוטה
 דראפט:  לא נבחר, 2014
 קבוצות כשחקן
 2014–2016   2016–2017   2017–2018   2018–2019   2019–2021   2021–2022   2022–2023:  דנן-וולטייר   קרהו   גיסן 46'   רסטה פכטה   זניט סנקט פטרבורג   הכוכב האדום בלגרד   מכבי תל אביב
 
אוסטין הולינס (באנגלית: Austin Hollins; נולד ב-8 בנובמבר 1991) הוא כדורסלן אמריקאי, המשחק בעמדות הקלע והסמול פורוורד.
קריירה

הולינס הוא בנו של ליונל הולינס. לאחר ששיחק בקבוצת הכדורסל של אוניברסיטת מינסוטה, הולינס ניסה להיבחר בדראפט 2014 ב-NBA, ולאחר שלא נבחר – חתם בדנן-וולטייר מהליגה הצרפתית השנייה. בעונתו הראשונה בקבוצה העמיד ממוצעים של 8.5 נקודות, 1.7 ריבאונדים ו-0.7 אסיסטים למשחק, ובעונה שאחריה השתפר והעמיד ממוצעים של 12.5 נקודות, 2.0 ריבאונדים ו-1.7 אסיסטים למשחק. בקיץ 2015 הצטרף לסגל ברוקלין נטס לליגת הקיץ של ה-NBA.
ב-17 ביולי 2016 חתם בקרהו מליגת העל הפינית, והעמיד ממוצעים של 17.2 נקודות, 4.7 ריבאונדים ו-2.6 אסיסטים למשחק.
בעונת 2017/2018 שיחק בגיסן 46' מהבונדסליגה הגרמנית, והעמיד ממוצעים של 12.0 נקודות, 2.7 ריבאונדים ו-2.0 אסיסטים למשחק.
בעונת 2018/2019 שיחק ברסטה פכטה, העולה הטרייה לבונדסליגה. הקבוצה הגיעה לחצי הגמר הפלייאוף והודחה על ידי באיירן מינכן שזכתה באליפות, כשהולינס רושם ממוצעים של 16.5 נקודות, 2.7 ריבאונדים ו-1.8 אסיסטים למשחק.
ב-15 ביולי 2019 חתם בזניט סנקט פטרבורג מהליגה המאוחדת של VTB.
ב-16 באוגוסט 2021 חתם בכוכב האדום בלגרד מליגת העל הסרבית.
ב-27 ביוני 2022 חתם לשנתיים במכבי תל אביב.
הערות שוליים

↑  Southern Miss vs. Minnesota - Game Recap - March 25, 2014 - ESPN, ESPN.com (באנגלית)
↑  foxsports, Time to take a bow for Austin Hollins, Gophers seniors, FOX Sports, ‏2014-03-08 (באנגלית אמריקאית)
↑  Minnesota and Purdue Earn Weekly Men's Basketball Honors - BIG TEN CONFERENCE Official Athletic Site, web.archive.org, ‏2013-12-16
↑  Amelia Rayno Star Tribune, For U's Austin Hollins, defense is fun, Star Tribune
↑  ajrayno, Austin Hollins capped his Gophers career, legacy with Andre Hollins, memorably, Star Tribune
↑  Chip Scoggins Star Tribune, Hollinses bring mutual Memphis hoops experience to Gophers, Star Tribune
↑  Gophers basketball: Early struggles helped make Austin Hollins the player he is, Twin Cities, ‏2014-03-07 (באנגלית אמריקאית)
↑  Tom Lorenzo, Austin Hollins to play for Nets in Summer League, NetsDaily, ‏2015-06-20 (באנגלית)
↑  "Zenit bids farewell to Austin Hollins after two seasons". Sportando (באנגלית אמריקאית). נבדק ב-2022-06-25.
↑  Basketball News, Scores, Stats, Analysis, Standings, www.eurobasket.com
↑  אור שקדי‏, מכבי תל אביב החתימה את אוסטין הולינס. ניבו, בראון וליף בדרך, באתר וואלה, 27 ביוני 2022
אולכסנדרה ניקולאיינקו

| --- | --- |
אין תמונה חופשית
 לידה:  3 ביולי 1981 (בת 43) בודפשט, הרפובליקה העממית ההונגרית 
 מדינה:  אוקראינה אוקראינה
 השכלה:  אוניברסיטה לאומית "אקדמיה משפטית אודסה" 
 בן או בת זוג:  פיל רופין 
 
אולכסנדרה ניקולאיינקו (באוקראינית: Олександра Ніколаєнко; נולדה ב-3 ביולי 1981) היא דוגמנית אוקראינית.
ביוגרפיה

ניקולאיינקו נולדה לאם כלכלנית ואב קצין בצבא האוקריאיני ולה אחות, היא למדה באקדמיה הלאומית למשפטים של אודסה, היא זכתה במספר תחרויות יופי כמו מיס אודסה, מיס התיירות ומיס אוקראינה לשנת 2001, היא ייצגה את אוקראינה במיס עולם 2001 ושם עלתה לשלב עשר המועמדות הסופיות.
בשנת 2003 הופיע בסרט מוזיקלי המבוסס על סינדרלה שהופק על ידי הערוץ הראשון (רוסיה) ו-Inter.
ב-2004 נבחרה ל"מיס תבל אוקראינה" והשתתפה בתחרות מיס תבל שנערכה באקוודור באותה שנה, שנה לאחר מכן הוזמנה על ידי דונלד טראמפ לשפוט בתחרות, הזוכה בתחרות נטליה גלבובה לאחר מכן לקחה חלק בקידום תחרות "מיס תבל אוקראינה 2006" לאחר הזמנתה של ניקולאיינקו, שבאותה שנה החלה להחזיק בזיכיון התחרות.
בשנת 2008 נישאה לאיש העסקים המיליונר פיל רופין, המבוגר ממנה במעל ארבעים שנה, היא עיצבה ספה במלון אי המטמון השייך לבעלה.
הערות שוליים

↑  Welcome to Ukraine, www.wumag.kiev.ua (ארכיון)
↑  Miss Universe 2005 (באנגלית)
ערך זה הוא קצרמרבנושא אישים. אתם מוזמנים לתרום לוויקיפדיה ו.
אולליה מברצלונה

| --- | --- |

קבר אולליה הקדושה.
 לידה:  290 ברצלונה, האימפריה הרומית
 הוצאה להורג:  303 (בגיל 13 בערך) ברצלונה, האימפריה הרומית
 קדוש עבור:  הכנסייה הקתולית
 קאנוניזציה:  633
 מקום פולחן עיקרי:  ספרד קתדרלת אולליה הקדושה, ברצלונה
 חג:  12 בפברואר
 פטרונית של:  ברצלונה, ספרד; מלחים וספנים; מניעת בצורת
אֶוּלליה מברצלונה (Eulalia) היא הקדושה של העיר ברצלונה.
קורות חיים

אולליה חיה בעיר ברצלונה במהלך התקופה הרומית. בהיותה בת 13 הייתה נוצרייה אדוקה; מאחר שסירבה לעזוב את דתה כפי שנצטוו הנוצרים ברחבי האימפריה הרומית על ידי הקיסר דיוקלטיאנוס, הפשיטו אותה חיילים רומיים והעמידו אותה בכיכר העיר. על פי האמונה הנוצרית, על אף היום החם החל לפתע לרדת שלג וכיסה את מערומיה (בברצלונה יש אקלים ים-תיכוני וירידת שלג בברצלונה היא אירוע נדיר). נס זה הכעיס את החיילים הרומיים אשר הכניסו אותה לחבית שבדפנותיה היו נעוצות סכינים, וגלגלו את החבית במורד הרחוב הקרוי כיום על שם האירוע 'Baixada de Santa Eulalia'. בהמשך צלבו אותה החיילים ולבסוף כרתו את ראשה. על פי האמונה, יונה עפה מצווארה לאחר שראשה נכרת.
ישנה מחלוקת אם אולליה מברצלונה ואולליה ממרידה הן למעשה אותה דמות.
אולליה נקברה בכנסיית סנטה מרינה דה לז ארנס (מריה הקדושה של החולות - כיום כנסיית סנטה מריה דל מאר). ארונה הוחבא בשנת 713 על מנת להגן עליו בעת הכיבוש המורי של העיר, והושב לכנסייה בשנת 878. בשנת 1339 הועברה גופת יולליה לארון בהט שהונח בקתדרלת אולליה הקדושה שברובע העתיק של ברצלונה.
אולליה מוזכרת במספר רב של רחובות ופסלים ברחבי ברצלונה.
חגה של אולליה נחוג בברצלונה מדי שנה ב-12 בפברואר.
הערות שוליים

↑  Haliczer, Stephen (2002). Between exaltation and infamy: Female mystics in the Golden Age of Spain. Oxford: Oxford University Press, 236. ISBN 0195148630.
| --- | --- |
בקרת זהויות :  BNE: XX919745  GND: 1192540735  SUDOC: 174976119  VIAF: 4158156565752923500008   WorldCat (עם VIAF): 4158156565752923500008
אולליה ממרידה

| --- | --- |
"סנט אולליה", ציור מאת ג'ון ויליאם ווטרהאוס, 1885, אוסף טייט
"סנט אולליה", ציור מאת ג'ון ויליאם ווטרהאוס, 1885, אוסף טייט
 לידה:  290 לערך מרידה, האימפריה הרומית
 פטירה:  304 לערך מרידה, האימפריה הרומית
 קדוש עבור:  הכנסייה הקתולית
 מקום פולחן עיקרי:  ספרד מרידה, ספרד ספרד אוביידו, ספרד
 חג:  10 בדצמבר
 פטרונית של:  מרידה, ספרד; אוביידו, ספרד; אנשים בבריחה; אנשים מעונים; אלמנות
אֶוּלליה הקדושה ממרידה (ספרדית Santa Eulalia de Mérida) היא קדושה נוצרייה והקדושה של הערים מרידה ואוביידו שבספרד. משמעות שמה הוא "המדברת (lal) טובות (eu)".
קורות חיים

אולליה מהעיר אמריטה אוגוסטה בלוסיטניה (כיום מרידה שבספרד) נרדפה כנוצרייה על ידי חיילים רומיים במצוות הקיסר הרומי דיוקלטיאנוס ששלט יחד עם הקיסר מקסימיאנוס. לפי סברה אחרת היא נרצחה בתקופת הקיסר טרויאנוס דסיוס (249 - 251 לספירה).
ישנה מחלוקת בשאלה האם אולליה ממרידה ואולליה מברצלונה, אשר סיפור חייהן זהה, הן בעצם אותה דמות.
בהיותה בת 12 (או 14 לפי גרסה אחרת), הייתה אולליה נוצרייה אדוקה, וסירבה להתפלל לאלים הרומיים ולקיסר הרומי. על פי המשורר הספרדי רומאי, פרודנטיוס (אנ') מהמאה ה-5 היא אמרה:
Isis Apollo Venus nihil est, 

Maximianus et ipse nihil: 

illa nihil, quia factu manu; 

hic, manuum quia facta colit
איזיס, אפולו וונוס הם כאין,

וכך גם מקסימיאנוס עצמו אינו ולא-כלום,

הם אינם כלום, כי הם מעשי ידי אדם,

והוא, כי הוא עובד את מעשי ידי האדם.
בשל כך היא הופשטה על ידי חיילים רומיים, ננעצו בה לפידים וקרסים והיא הועלתה על המוקד. על פי האגדה, יונה עפה מפיה, ושלג פלאי כיסה את מערומיה. אולליה נחשבת כקדושה כבר משנת 350 לספירה, בשל נסים אלה, והוקמה כנסייה על מקום קברה. בשנת 560 נבנתה בזיליקה על קברה ובשנת 780 הועבר ארונה לאוביידו על ידי המלך סילו מאסטוריאס. ארונה הוכנס לתוך ארון כסף שנתרם על ידי המלך אלפונסו השישי מקסטיליה בשנת 1075. בשנת 1639 הוכרזה אולליה כקדושה של אוביידו.
הערות שוליים

↑  Haliczer, Stephen (2002). Between exaltation and infamy: Female mystics in the Golden Age of Spain. Oxford: Oxford University Press, 236. ISBN 0195148630.
| --- | --- |
בקרת זהויות :  NLI: 987007393045605171  PLWABN: 9810534408805606  BNE: XX919744  BnF: cb15537038q (data)  CANTIC: a11110235  GND: 129222933  ISNI: 0000 0003 7472 0521  LCCN: no2004023572  NKC: jn20030416001  NTA: 091138264  SUDOC: 140486801  VcBA: 495/15599  VIAF: 190858485   WorldCat (עם VIAF): 190858485
אולג בסילשווילי

| --- | --- |

 לידה:  26 בספטמבר 1934 (בן 90) מוסקבה, ברה"מ 
 מדינה:  ברית המועצות, רוסיה 
 תקופת הפעילות:  מ-1954 
 מקום לימודים:  בית ספר התיאטרון האמנותי של מוסקבה 
 בן או בת זוג:  טטיאנה דורונינה 
 פרסים והוקרה:  אמן העם של ברית המועצות (1984)  אמן העם של הרפובליקה הסובייטית הפדרטיבית הסוציאליסטית הרוסית (1977)  עיטור הכבוד של הפדרציה הרוסית (2014)  אמן מצטיין של רוסיה הסובייטית (1969)  העיטור על השירות למען המולדת דרגה שנייה (2019)  עיטור הידידות (רוסיה) (1994)  פרס האחים וסילייב של הרפובליקה הסובייטית הרוסית (1979)  עיטור הדגל האדום של העמל (1979)  עיטור מסדר המולדת דרגה שלישית (2009)  עיטור ההצטיינות למען המולדת דרגה רביעית (2004)  זרקור הזהב  פרס ניקה  מסכת הזהב  מסדר האור הנשיאותי  אזרח כבוד של סנקט פטרבורג  פרס האמנות ע״ש צארסקויה סלו 
 פרופיל ב-IMDb
 
אוֹלֵג וָלֵרִיאָנוֹבִיץ' בָּסִילַשְׁווִילִי (ברוסית: Олег Валерианович Басилашвили, בגאורגית: ოლეგ ბასილაშვილი‏; נולד ב-26 בספטמבר 1934) הוא שחקן קולנוע ותיאטרון רוסי וסובייטי. בנוסף לפעילותו האמנותית בסילשווילי השתתף גם בחיים הפוליטיים של רוסיה - הוא היה חבר ועידת צירי העם משנת 1990 עד פיזורה בשנת 1993. בשנת 1984 הוענק לו תואר האמן העממי של ברית המועצות.
אולכסנדר צברי

| --- | --- |

 לידה:  4 ביוני 1974 אומן, ברה"מ 
 פטירה:  24 ביולי 2024 (בגיל 50) 
 מדינה:  אוקראינה 
 
אוֹלכסנדר ווֹלוֹדימירוֹביץ' צֶבּרי (באוקראינית: Олександр Володимирович Цебрій;‏ 4 ביוני 1974, אומן, מחוז צ'רקאסי, ברית המועצות – 24 ביולי 2024) היה איש עסקים ואיש ציבור אוקראיני, שכיהן כראש עיריית אומן מאז 18 בנובמבר 2015 ועד לנובמבר 2020.
ביוגרפיה

צברי נולד ב-4 ביוני 1974 בעיר אומן. בשנת 1992 סיים את לימודיו בסניף אומן של המכללה למשפטים וכלכלה של צ'רקאסי. בשנים 1996–2004 עסק בפעילות עסקית. בשנים 2005–2014 הוא עמד בראש חברת Cruise Avto. ב-18 במרץ 2014 נבחר למזכיר מועצת העיר אומן. בין 30 במאי 2014 ל-18 בנובמבר 2015 כיהן כראש עיריית אומן. בשנת 2015 סיים את לימודיו באוניברסיטה הפדגוגית הממלכתית של אומן על שם פאבל טיצ'יני, עם תואר שני בכלכלה עסקית.
ב-25 באוקטובר 2015 נבחר בפעם השנייה לראשות עיריית אומן. ב-18 בנובמבר אותה שנה הוא נכנס לתפקידו. במהלך התפרצות נגיף הקורונה באוקראינה, נודע בהתנגדותו העזה לכניסת חסידים לקבר רבי נחמן מברסלב, בטענה כי הדבר יחמיר את המצב האפידמיולוגי בעיר.
הוא היה מייסד הארגון הציבורי העירוני של בעלי מכוניות "אומן", חבר בארגון הציבורי "רידנה אומן" וחבר בוועדת הביקורת של "מועדון ראשי הערים" של אוקראינה. בשנים 2010–2014 היה סגן ויו"ר הוועדה לפיתוח ייצור, יזמות, השקעות ומדיניות כלכלית זרה של מועצת העיר אומן.
ב-24 ביולי 2024 נהרג צברי בקרבות באזור דונצק במלחמת אוקראינה–רוסיה בשירותו כמפקד מחלקת מקלעים בחטיבה 58.
הערות שוליים

↑  На фронті загинув колишній мер Умані, ‏25 ביולי 2024
ערך זה הוא קצרמרבנושא אוקראינים ובנושא פוליטיקאים. אתם מוזמנים לתרום לוויקיפדיה ו.
אוסטין דיי

| --- | --- |

דיי במדי דטרויט פיסטונס, 2009
 לידה:  5 ביוני 1988 (בן 36) אירוויין שבקליפורניה, ארצות הברית
 עמדה:  פאוור פורוורד
 גובה:  2.11 מטרים
 מכללה:  אוניברסיטת גונזגה
 דראפט:  בחירה מספר 15, 2009 דטרויט פיסטונס
 קבוצות כשחקן
 2011-2009   2011   2013-2011   2013   2014-2013   2015-2014   2014   2015   2015   2016-2015   2016   2017-2016   2018-2017   2018-:  דטרויט פיסטונס   חימקי מוסקבה   דטרויט פיסטונס   ממפיס גריזליס   טורונטו ראפטורס   סן אנטוניו ספרס   ←אוסטין ספרס   אירי בייהוקס   אטלנטה הוקס   סקאבוליני פזארו   אל מנאמה (בחריין)   גלאטסראיי   הפועל ירושלים   רייר ונציה
 הישגים כשחקן
 זכייה באליפות ה-NBA‏ (2014)   זכייה באליפות היורופקאפ (2018)   אליפות איטליה (2019)   הגביע האיטלקי (2020)
אוסטין דארן דיי (באנגלית: Austin Darren Daye; נולד ב-5 ביוני 1988) הוא כדורסלן אמריקאי המשחק בעמדת הפאוור פורוורד ברייר ונציה מליגת העל האיטלקית.
דיי נבחר בדראפט 2009 במקום ה-15 על ידי דטרויט פיסטונס ושיחק במדיה ב-NBA, בין היתר שיחק גם בממפיס גריזליס, בטורונטו ראפטורס, בסן אנטוניו ספרס ובאטלנטה הוקס.
קריירה

דיי שיחק בין השנים 2009-2007 באוניברסיטת גונזגה. בעונתו הראשונה סיים בממוצע של 10.5 נקודות, 4.7 ריבאונדים, 1.0 אסיסטים ו-1.6 חטיפות ב-33 משחקים.
בעונתו השנייה דיי שיחק 34 משחקים ועמד על 12.7 נקודות, 6.8 ריבאונדים, 1.1 אסיסטים ו-2.1 חסימות בממוצע למשחק.
דיי נבחר בדראפט 2009 במקום ה-15 על ידי דטרויט פיסטונס ושיחק במדיה עד סוף עונת 2013-2012 למעט חצי עונה ב-2011 בקבוצה הרוסית חימקי מוסקבה.
ב-30 בינואר 2013 עברו דיי וטיישון פרינס בטרייד משולש לממפיס גריזליס בתמורה לחוסה קלדרון שעבר לדטרויט ורודי גיי שעבר לטורונטו ראפטורס.
ב-1 באוגוסט 2013 חתם דיי בטורונטו ראפטורס. ב-20 בפברואר 2014, הוא עבר בטרייד לסן אנטוניו ספרס תמורת ננדו דה קולו שעשה את הדרך ההפוכה. בסוף העונה זכה דיי עם סן אנטוניו באליפות ה-NBA אם כי תרומתו לקבוצה לאורך הפלייאוף הסתכמה בריבאונד אחד בשש דקות משחק.
ב-15 במרץ 2015 חתם על חוזה בן 10 ימים באטלנטה הוקס. לאחר מכן הוא חתם על חוזה נוסף של 10 ימים עם ההוקס ב-25 במרץ, וחוזה רב שנתי ב-4 באפריל. ב-9 ביולי של אותה שנה עזב את הקבוצה.
ב-27 בנובמבר חתם בסקאבוליני פזארו מליגת העל האיטלקית. ב-21 משחקים עבור המועדון בעונת 2015–2016 הוא סיים בממוצעים של 21.2 נקודות, 9.0 ריבאונדים, 1.9 אסיסטים, 1.6 חטיפות ו-1.1 חסימות למשחק ונבחר למשחק האולסטאר בליגה האיטלקית.
ב-6 במאי 2016 חתם באל-מנאמה מהליגה הבכירה בבחריין.
ב-30 ביוני 2016 חתם דיי בקבוצת גלאטסראיי הטורקית.
ב-9 באוגוסט 2017, חתם דיי לעונה אחת בשורות הפועל ירושלים מליגת העל הישראלית, אך שוחרר באמצע העונה ולאחר מכן חתם בקבוצה רייר ונציה מליגת העל האיטלקית המשתתפת גם בליגת האלופות.
אביו של דיי הוא דארן ששיחק בעבר בסקאבוליני פזארו, הפועל גליל עליון ובמכבי ראשון לציון.
הערות שוליים

↑  דובי פיק, ‏אוסטין דיי חתם בהפועל ירושלים לעונה הקרובה, באתר ONE‏, 9 באוגוסט 2017
↑  ורד כהן‏, אוסטין דיי שוחרר רשמית מהפועל ירושלים: "מאחלים לו בהצלחה", באתר וואלה, 3 בינואר 2018
↑  דובי פיק, ‏"יעד חדש: אוסטין דיי חתם בוונציה האיטלקית", באתר ONE‏, 25 בינואר 2018
אולג בלוקונב

| --- | --- |

אולג בלוקונב
 לידה:  15 במאי 1965 (בן 59) ברבאש, פרימוריה, ברית המועצות ברית המועצות
 מדינה:  ברית המועצות, בלארוס 
 השכלה:  Omsk Combined Arms Command High School  Military Academy of Belarus 
 השתייכות:  הצבא האדום הצבא האדום  צבא בלארוס
 תקופת הפעילות:  1987–2019 (כ־32 שנים)
 דרגה:   גנרל-לייטננט
 תפקידים בשירות
 ראש המטה הכללי
 עיטורים
 Order of the Homeland Service 2nd Class (8 בינואר 2020)  Medal for Impeccable Service 1st Class (20 במאי 2019)  Order of the Homeland Service 3rd Class 
 
אולג אלכסייביץ' בלוקונב (בבלארוסית: Алег Аляксеевіч Белаконеў, נולד ב-15 במאי 1965) הוא גנרל ופוליטיקאי בלארוסי, אשר כיהן כראש המטה הכללי הבלארוסי בין השנים 2014–2019, וכיום מכהן כחבר בית הנבחרים של בלארוס.
ביוגרפיה

בלוקונב נולד ב-15 במאי 1965, בכפר ברבאש שבמחוז פרימוריה. הוא למד בבית הספר הצבאי באומסק, וב-1987 החל לשרת בצבא האדום. לאחר פירוק ברית המועצות, הוא עבר להתגורר בבלארוס, והתגייס לצבא הבלארוסי. הוא למד באקדמיית המטה הכללי הבלארוסי, וסיים אותה ב-1999. ב-2010 הוא מונה למפקד הכוחות המיוחדים הבלארוסיים.
ב-11 בינואר 2014, מונה בלוקונב לראש המטה הכללי הבלארוסי. הוא כיהן בתפקיד עד דצמבר 2019. לאחר פרישתו, נבחר לחבר בבית הנבחרים של בלארוס.
ב-1 באוקטובר 2021, בהלווייתו של סוכן קד"ב שנהרג בקרב יריות עם פעיל אופוזיציה, בלוקונב קרא לטבוח באנשי האופוזיציה.
הערות שוליים

↑  Pro-Lukashenka Gen Belakoneu: It’d be good to kill 20 or 100 persons as reprisal for KGB officer’s death
Vision of Love

Vision of Love (בעברית: חיזיון של אהבה) הוא שיר של הזמרת מריה קארי. השיר הוא השיר הראשון אי פעם בקריירה שלה והוא יצא כסינגל הראשון מאלבום הבכורה שלה Mariah Carey ב-15 במאי 1990.
השיר הגיע למקום הראשון במצעד הבילבורד הוט 100, התשיעי במצעד הסינגלים הבריטי, והראשון במצעד המוזיקה האוסטרלי.
רקע וכתיבה

השיר נכתב על ידי קארי עצמה ובן מרגוליס והופק על ידי רט לורנס ונראדה מייקל וולדן. מבחינה מוזיקלית השיר הוא שיר דאנס איטי וטמפו עם קולות רקע אותם עושה קארי בעצמה. השיר מתאר את הצפיות של קארי בין האהבה עליה היא חלמה ביחס למאהב הנוכחי שלה.
וידאו קליפ והופעה

הקליפ לשיר צולם באפריל 1990 ובו מראים את קארי בקתדרלה גדולה שם היא עושה מדיטציה ושרה ליד חלון גדול שהתמונות שלו מתחלפות.
השיר בוצע במספר טקסים ותוכניות טלוויזיה ביניהם תוכנית האירוח של אופרה וינפרי וטקס פרסי הגראמי. בנוסף במהלך השנים קארי נהגה לבצע את השיר כמעט בכל סיבוב הופעות ואף הכניסה אותו למספר אלבומים נוספים כמו אלבום ההופעות החיות שלה MTV Unplugged, אלבום אוסף להיטי מקום הראשון שלה Number 1's, אלבום אוסף הלהיטים שלה Greatest Hits, ואלבום אוסף הבלדות שלה, The Ballads.
ביקורת

השיר זכה לביקורות מתונות, בעוד ההפקה הייתה שייכת לשנות ה-80 המאוחרות השירה שלה לא הייתה שונה בהרבה מאמנים פופולרים אחרים באותה תקופה כמו פאולה עבדול ודבי גיבסון. אם כי השיר זכה לביקורות חיוביות רבות שכן הרבה מבקרי מוזיקה ציינו את יכולת ההשפעה של השיר.
לדוגמה, כתב ממגזין הניו יורקר ציין שלשיר יש השפעה רבה על הרבה זמרי הפופ והR&B ועל התוכנית "אמריקן איידול". גם מגזין רולינג סטון ציין את ההשפעה הרבה שיש לשיר על זמרי הפופ וה-R&B של שנות ה-90 לטוב ולרע. במשך השיר זכה לפופולריות ואהדה רבה בשל השימוש שלו במוזיקה עממית אשר היוותה השראה על אמנים רבים. זמרות מפורסמות כמו קלי קלרקסון, ביונסה, ריהאנה וכריסטינה אגילרה ציינו כי השיר השפיע עליהם מבחינה מוזיקלית ואף במשך שנים צוות מחקר גילה כי לשיר יש גם השפעה בריאותית בכך שהוא משפיע מבחינות פיזיולוגיות וביוכימיות על מתבגרים מדוכאים.